In 1956 het die kerkraad Pieter Dykstra, 'n argitek wie se kerkontwerpe almal vir die Gereformeerde kerkverband was, aangestel as argitek vir die nuwe kerk. Die bouplanne is presies dieselfde as dié van die Gereformeerde kerk Vanderbijlpark. Ds. G.H.J. Kruger het die hoeksteen op 1 September 1956 gelê en ’n jaar later is dié gebou in gebruik geneem.
In 1980 kon die gemeente ’n doelmatige saal en kombuis langs die kerkgebou oprig. ’n Plaaslike argitek, R. Gilliland, het dit reggekry om die nuwe gebou goed by die bestaande te laat inskakel.
Ontsluit van "https://af.wikipedia.org/w/index.php?title=Gereformeerde_kerk_Laeveld&oldid=1638101"
Die bladsy is laas op 12 Januarie 2018 om 13:45 bygewerk. Die skip se droogdok
Cutty Sark het restourasiewerk ondergaan en word as museumskip drie meter bo die grond op 'n droogdok vertoon
Die Cutty Sark se gerestoureerde agterboeg en roer in die besoekersentrum
Die Cutty Sark was een van die laaste groot teeklippers wat in 1869 in Skotland vir die Willis & Sons-redery gebou is om Chinese tee van die nuutste seisoen binne die kortste tyd na Engeland te vervoer. Sy het bekendheid verwerf vir die wedywering met die Thermopylae, om in die jaarlikse wedvaart van rederye éérste uit China terug in Londen te kom met 'n vrag tee. Cutty Sark het danksy sy die gesofistikeerde vorm van haar romp en haar groot seiloppervlakte 'n topspoed van meer as 17 knope bereik.
Teen die 1870's het die einde aangebreek vir seilskepe, aangesien stoombote hul rol oorgeneem het. Vanaf dié tyd het die Cutty Sark wol tussen Londen en Australië vervoer. Sy het die afstand in 'n tyd van 69 dae afgelê en alle daaropvolgende reise op één na binne 75 tot 80 dae voltooi. Die ander groot klipper, die Thermopylae, kon dit maar één keer in dieselfde tyd doen.
Later het die Cutty Sark bekend geword as 'n handelsnaam vir whisky en diverse seilkompetisies wat na haar vernoem is. In 1938 het die skip sy laaste vaart onderneem om daarna vir goed na Londen terug te keer.
As die enigste oorblywende teeklipper ter wêreld is die Cutty Sark, wat tydens haar dienslewe by feitlik alle groot seehawens aangedoen het, tans aangemeer op 'n droogdok aan die Teemsoewer, nie ver van die Nasionale Seevaartmuseum in Greenwich nie, en staan oop vir die publiek.
↑ Royal Museums Greenwich: Cutty Sark. Besoek op 4 Augustus 2017
The Guardian, 24 April 2012: The Cutty Sark rises from the flames
Wikimedia Commons bevat media in verband met Cutty Sark.
Ontsluit van "https://af.wikipedia.org/w/index.php?title=Cutty_Sark&oldid=1782156"
Last edited on 7 September 2018, at 01:17